আরেকটি বিষয় লক্ষণীয়। সেটি হচ্ছে, ফেসবুক ব্যবহারকারী পাঠকের দিকটি বিবেচনায় না রাখা। মনে হচ্ছে, একটি পোস্ট যার জন্য, সে কতটুকু গ্রহণ বা বর্জন করবে। কী প্রভাব ফেলবে তার মনে, কিইবা তার প্রাসঙ্গিতা? এসব বিবেচনায় না এনে অনেক সময় অনেকে পোস্ট করেন। যেমন কেউ পরিবারের সদস্যদের কিছু ছবি পোস্ট করলেন, অথচ প্রাইভেসি সেটিং না থাকাতে বন্ধু, অবন্ধু সবাই সেগুলো দেখতে পায়। অনেক সময় পোস্টের উদ্দেশ্য হচ্ছে, কে কত বড়, কার কত ভালোবাসা আছে, তা প্রমাণে জাহির করা। যেমন অনেক পদের খাবার উপভোগ না করে সেগুলোর ছবি আপলোড করা। এতে ছবিগুলো যে দেখল তার কী লাভ হলো? খাবার দেখে জিহ্বায় পানি এলেও তা সে খেতে পারল না। সেলফি তুলতে গিয়ে দুর্গম জায়গায় পড়ে গিয়ে মৃত্যুর খবরও এখন জানা যাচ্ছে। বলা বাহুল্য, সেলফি তোলার উদ্দেশ্য কিন্তু ফেসবুকে বা অনুরূপ সাইটে প্রকাশ করা।